rlitschk/wikidir huggingface dataset:
Grienebaa isch a Gmuind im Landkrois Linde in Bayern. Grienebaa liit im Weschtallgai am Laubeberg. Vo dr Gmarkung sin 59,1 % Landwirtschaftsfleche, 34,8 % Wald, 5 % Sidlungsfleche un 1,2 % sunschtige Fleche. Zua Grienebaa gheret d Derfer Grienebaa, Ebratshofen, Huimhofa (Heimhofen), Schinna (Schönau), d Wiiler Au, Bischlecht, Hohenegg, Laubenberg (mit der Burgruine Altlaubenberg), Motzgatsried, Pferrenberg, Schüttentobel un Unterried un d Gheft Galgenbauer, Gerstland, Oberried, Schneit, Steig un Stein un Heiligenholzalpe. Grienebaa ischt zum erschte Mol gnennt worda im Johr 1249. Grienebaa hot mol zu Eyyschtarich ghert – sit 1805 ghert d Gmoind zu Bayern. Grienebaa hot bis 1800 a Unteres und a Oberes Gricht ghet. Dr Uusländeraadoil isch 2011 bi 2,1 % gleage. 89,9 % vo dr Iiwohner sin im Johr 1987 remisch-katholisch gsi, 7,3 % evangelisch. Grienebaa hot mit dr Gmuinda Gstratz, Maierhef und Rethebaa a Verwaltungsgmuinschaft veriibart. Dr Birgermoischter vo Grienebaa isch dr Markus Eugler. Ergebnis vo dr Landdagswahla siit 1986: Dr Dialekt vo Grienebaa ghert zum Bodaseealemannisch. Commons: Grienebaa – Sammlig vo Multimediadateie www.gruenenbach.de Grünenbach: Wappegschicht vum Haus der Bayerischen Geschichte (HdBG) Grünenbach: Amtlichi Statistik (LStDV) Genesis Online-Datenbank des Bayerischen Landesamtes für Statistik Tabelle 12411-003r Fortschreibung des Bevölkerungsstandes: Gemeinden, Stichtag (Einwohnerzahlen auf Grundlage des Zensus 2011).
D Tour Down Under isch e Radränne im auschtralische Bundesstaat South Australia um d Hauptstadt Adelaide. Des Etapperänne ghert syt 2008 zue dr anne 2005 nej yygfierte UCI ProTour, dr Serie vu dr wichtigschte Radränne im Johr. S isch in d Kategorii 2.HC yygstapflet un ghert syt 2005 zue dr UCI Oceania Tour. D Rundfahrt isch anne 1999 zem erschte Mol uusdrait wore. un findet alljohr Mitti Jänner statt. Si isch vu dr Tourismuskommission vu South Australia ins Läbe gruefe wore go dr Bundesstaat im Uusland represäntiere un isch s einzig wichtig Profiradränne z Auschtralie. Vili europäischi Mannschafte nutze d Tour Down Under as Vorbereitig fir d Saison, wu im März mit Paris-Nizza un Tirreno-Adriatico aafangt, wel z Europa no Winter isch, derwylscht d Fahrer vu dr auschtralische Team im Hochsummer uf dr Sidhalbchugle in Top-Form sin. D Tour Down Under stoht alljohr im Mittelpunkt vum "Festival of Cycling",ere Veraastaltigsreihe, wu s sich z South Australia alles um s Fahrrad drillt. Wel s bi däm Ränne keini greßere Aastig git, gwinne vilmol reini Sprinter oder Uusrysser. Rekordsiiger sin dr Simon Gerrans un dr Daryl Impey, wu s Ränne je dreimol gwunne hän. Dr einzig Siiger us dr Schwyz isch dr
Schwarzwälder Kirsch isch a deitscha Farbfilmkomeede vom Regisseur Geza von Bolvary aus-em Johr 1958. D Ennaufnahma send en de UFA-Studios z Berlin-Tempelhof dreht worra on-d Ussaufnahma em Schwarzwald. S erscht Mol ens Kino komma isch der Film am 1. Auguscht 1958. Kaum hot d Angela Weschtmann ihr Priafong a dr Musikhochschual mit ra Beschtnot bschdanda, macht se sich glei uf, om da Opreddadirektr Krone om-a Engagement zu bidda. Der abr hot grad koi Zeit fir des Mädle ond lôôt se em Vorzemmr warda. Dr Krone hot nemlich Bsuach vom Kombonischda Peter Benrath ond deam seim Freind ond Tegschdr Freddy Weller. Die zwoi hend em Krone vor a baar Johr an graußa Geldseaga bschert mit ihrer Opredde Das Mädchen vom Titisee. Jetzt geit’r en an nuia Uftrag, weil’r dean Erfolg gern wiidrhola dät. Au d Eiwohnr vom (figdiva) Schwarzwaldstädtle Glicksdal hend seither meh Turischda griagt, weil des Sengschbiil hauptsächlich e deam Ort schbiilt. Zom Dank wellet se em Peter Benrath en seim Beisei a Denkmal setza. Durch a saudomma Vorwexlong heert d Angela Westmann em Vorzemmr, wia se vom Kombonischda Benrath beim Direktr Krone schleacht gmacht wuud, obwohl se der doch ibrhaupt et kennt. Abr em Krone langt, was’r gheert hot.
D Lena Meyer-Landrut (* 23. Mai 1991 z Hannover) isch e dytschi Sängeri, wu unter em Chinschtlernamme Lena ufdritt. Si het mit em Lied Satellite.am 29. Mai 2010 z Oslo dr Eurovision Song Contest gwunne. Bekannt wore isch si as Deilnämmeri un Gwinneri vum dytsche Vorentscheid Unser Star für Oslo. D Lena Meyer-Landrut isch vum Vater syre Syte här e Änkelchind vum dytsche Diplomat Andreas Meyer-Landrut. Si isch as Einzelchind ufgwagse bi dr Mueter im hannoversche Stadtbezirk Misburg-Anderten. Ihre Vater Ladislas Meyer-Landrut het dr Familie verloo, wu d Lena zwei Johr alt gsi isch. Si isch uf di Integriert Gsamtschuel Roderbruch Hannover gange. Scho im Alter vu fimf Johr het si aagfange mit Danze. No Ballett un Jazz Dance het sich d Meyer-Landrut em Show Dance zuegwändet, wu us Elemänt us em Hip-Hop, em Jazz- un em Uusdruckdanz bstoht. Derzue het si Gfalle am Gsang gfunde. Anne 2007 het si mit eme Schuelfrynd s Musikduo „Stenorette 2080“ bildet, wu si noch em Diktierrät gnäntn hän, wu si ihri ersche beider sälber gschribene Lieder gnännt gha hän. As musikalischi Vorbilder nännt si unter anderem Clueso, Adele, Kate Nash, Vanessa Carlton un di dytsch Popgruppe Wir sind Helden. Iber s Privatläbe vu
Dr Ivan Basso (* 26. Novämber 1977 z Gallarate, Provinz Varese) isch en italiänische Velorennfahrer. 1998 het er d U-23 Stroosse-Wältmeisterschaft gwunne und 1999 het er agfange as Profi z fahre. 2004 het er die 12. Etappe in dr Tour de France gwunne und isch in dr Gsamtwärtig Dritte worde. Bi dr Tour de France im Johr druf isch er Zweite worde, druf het er s Critérium International gwunne. 2006 isch er Erste bim Giro d’Italia worde, het denn aber bi dr Tour de France nit döfe mitfahre, will er in Dopingskandal um dr spanisch Dokter Fuentes verwigglet gsi isch und isch im Johr druf für zwei Johr wäge Doping gsperrt worde. 2010 het er dr Giro no einisch gwunne. 1998 U-23 Stroosse-Wältmeister 2002 Best Nochwuchsfahrer bi dr Tour de France 2004 3. Blatz im Gsamtklassemänt und ei Etappe bi dr Tour de France 2004 Gsamtklassemännt bim Giro dell’Emilia 2005 zwei Etappe bim Giro d’Italia 2005 2. Blatz Gsamtklassemänt bi dr Tour de France 2005 Gsamtklassemänt und vier Etappe bi dr Dänemark-Rundfahrt 2006 Gsamtklassemänt und ei Etappe bim Critérium International 2006 Gsamtklassemänt und drei Etappe bim Giro d’Italia 2009 Gsamtklassemänt bim Giro del Trentino 2010 Gsamtklassemänt, Mannschaftsziitfahre, ei Etappe und
Zitter a pààr Johrzehnta gìtt's ìm Elsàss ìmmer mehr zweisprochiga Stroßatàfla ("zweisprochig" heisst do: uf Frànzeesch, d offiziella Sproch, un uf Elsassisch, dr regionàla Dialekt). S elsassischa Sprochàmt (s OLCA) un verschìedena Vereiner wann durch dia Stroßanamma dr elsassischa Dialekt unterstìtza. Dr Nàmma uf Elsassisch ìsch nìt unbedìngt d Ìwersetzung vum frànzeescha Nàmma. 's gìtt Fall wo d Stroß vu jehar a ältra Bezeichnung ghàà hàt, do ìwernìmmt s Elsassischa dr tràditionella Nàmma, aui wenn's uf Frànzeesch ìn da letschta Zitta gwachselt hàt. Uf derra Lìscht wara dia Tàfla ufglìschtet, wo mìt em Bìld dokumentiert sìn. S Dorf Hìrzbàch hàt zweierlei Stroßaschìlder: ältera Schìlder uf Frànzeesch un Hoochditsch, un nèiera Schìlder uf Frànzeesch un Elsassisch. D Namma uf Hoochditsch sìn Ìwerstezunga vum Frànzeescha; d Namma uf Elsassisch schiina mehr historischa Bezeichnunga z'sìì. → Hauptartikel: Zweisprochiga Stroßatàfla z Milhüüsa Ànna 1991 hàt sìch a Verein ufgstellt fer z Milhüüsa zweisprochiga Stroßaschìlder ànamàcha. D erschta Stroßaschìlder sìn àm 23. Marz 1991 ufgstallt worra. S sìn d gànz erschta zweisprochiga Stroßaschìlder ìn era großa Stàdt ìm Elsàss gsìì. D elsassischa Tàfla steht ìmmer unter dr Frànzeescha, sa wìrd àls nochhar derzüe gmàcht. As sìn nìt unbedìngt Ìwersetzunga vum Frànzeescha, àwer aui vìelmols d
Predore isch e Stedtli in der italienische Provinz Bergamo in der Region Lombardei. Es lit uf em Westufer vom Iseosee, öbbe 70 km nordöstlig vo Mailand und 25 km östlig vo Bergamo. Es het e chli weniger as 2000 Iiwohner. D Flechi vo dr Gmeind bedrait 11.6 km². Siini Nochbergmeinde si Iseo, Sarnico, Tavernola Bergamasca, Viadanica und Vigolo. In ere Höhli im Bärg über em Stedtli het me Hiwiis druf gfunde, ass do in dr Neusteiziit Mensche gläbt hai. Bis jetzt si s die einzige menschlige Spure im Gebiet vo Bergamo us dere Periode, wo me gfunde het. Demographic Balance and resident population by sex on 31st december 2022. Italian National Institute of Statistics, abgruefen am 14. Mai 2023.
Dr Hugo Koblet (* 21. März 1925 z Züri; † 6. November 1964 z Uschter) isch eine vo de erfolgriichste Velorennfahrer us der Schwiiz. Zsämme mit siim Erzrival Ferdy Kübler het er in de 1950er Johr en unvergliichligi Velosport-Euphorii in der Schwiiz usglöst. 1946 het er si Profikarriere as Bahnvelofahrer agfange. Zwüsche 1947 und 1954 het er sämtligi Schwiizermeistertitel in der Einzelverfolgig uf der offene Rennbahn z Zürich-Oerlikon gwunne. In dere Disziplin isch er bi dr Wältmeisterschaft 1947 Dritte und in de Johr 1951 und 1954 zweimol Zweite worde. Er het d Strosse-Schwiizermeisterschaft 1950 gwunne, und denn won er dr Gino Bartali gschlage und as erste Nit-Italiäner dr Giro d’Italia gwunne het isch er in ganz Europa bekannt worde. Churz druf isch er Erste in dr Tour de Suisse worde. 1951 het er bim Grand Prix des Nations dr Fausto Coppi gschlage und im gliiche Johr het er d Tour de France gwunne vor em Raphaël Géminiani, wo d Bärgwärtig gwunne het. Dr Koblet isch in fümf Etappe Erste worde, het s gäle Liibli währed elf Etappe drait und isch bi dr Bärgwärtig Dritte worde. Das isch si grösst sportlig Erfolg gsi. Bi dr Tour de Suisse 1952 het er
Dr Horst Köhler (* 22. Februar 1943 z Skierbieszów, Generalgouvernement, Pole) isch vum 1. Juli 2004 bis 31. Mai 2010 dr nynt Bundesbresidänt vu dr Bundesrepublik Dytschland gsi. Vu 2000 bis 2004 isch er gschäftsfierende Diräkter vum Internationale Währigsfonds (IWF) gsi. Dr Horst Köhler het am 31. Mai 2010 syy sofortige Ruckdritt us em Amt erklärt. Dr Horst Köhler isch im polnischen Skierbieszów uf d Wält chuu. Die Ortschaft isch zue sällere Zyt im domolige Generalgouvernement fir di bsetzte polnische Biet gläge, dr hitige Woiwodschaft Lublin. No dr dytsche Bsetzig 1939 isch d Ortschaft Skierbieszów in „Heidenstein“ umgnännt wore. Dr Köhler isch as sibt vu acht Chinder vun ere bessarabiedytsche Buurefamilie uf d Wält chuu. Syyni Eltere, dr Eduard Köhler un d Elisabeth Köhler geb. Bernhard, hän urspringli im rumänische Nord-Bessarabie gläbt. Dert sin si z Rîşcani (dytsch: Ryschkanowka) (Rajon Rîşcani) gwohnt, rund 30 km nerdli vu Belz, im hitige Moldawie. S Dorf isch anne 1865 vu dytsche Sidler mitgrindet wore un het 1940 rund 400 dytschstämmigi Bewohner gha. Im Summer 1940 isch di rumänisch Provinz Bessarabie as Folg vum Hitler-Stalin-Pakt dur militerischi Bsetzig an d Sowjetunion gfalle. D Familie Köhler het sich im Spotjohr 1940 mit andere Volksdytsche dr
Dr Ferdinand "Ferdy" Kübler (* 24. Juli 1919 z Marthale; † 29. Dezember 2016 z Züri) isch en ehemolige Schwiizer Velorennfahrer gsii und der erst Schwiizer, wo d Tour-de-France gwunne het. Mit siim charakteristisch kampfbetonte Fahrstil het dr Kübler zu den erfolgriichste Velorennfahrer us der Schwiiz ghört. Er het si Laufbahn als Profirennfahrer 1940 agfange und het 1942 mit der Tour de Suisse si ersts bedütends Renne gwunne. Aber erst won er elter worden isch, het er sich eso chönne steigere, ass er zur domolige Wältelite het muesse zellt wärde. Im Kübler si gröscht Erfolg isch dr Gsamtsiig bi der Tour de France 1950 gsi, won er scho 31 Johr alt gsi isch. 1951 isch er Strossewältmeister worde. Vo 1948 bis 1951 het er viermol noch enander d Schwiizer Strosse-Velomeisterschafte gwunne. Si grösst Schwiizer Konkurränt zu sällere Ziit isch dr Hugo Koblet gsi. Dr Kübler isch näben em Koblet der einzig Schwiizer, wo d Tour de France het chönne gwünne. Bis 2009, wo dr Fabian Cancellara ihn überholt het, isch er au der Schwiizer gsi, wo s Maillot Jaune vom Füehrende am hüfigste drait het, nämlig währed zwölf Etappe. Dr „Ferdy National“, wie men em Ferdy Kübler au gsait het,
Horst Köhler isch dr Name vu däne Persone: Horst Köhler (* 1943), dytsche Bundesbresidänt (2004–2010) un gschäftsfierende Diräkter vum Internationale Währigsfonds (IWF) Horst Köhler (Fueßballspiler, 1927) (* 1927), dytsche Fueßballspiler (Turbine Erfurt) Horst Köhler (Fueßballspiler, 1948) (* 1948), dytsche Fueßballspiler (Spandauer SV) Guildo Horn (burgerlig Horst Köhler) (* 1963), dytsche Schlagersänger, Diplom-Pädagog un Musiktherapeut Horst Köhler (Gartearchitekt), Gartearchitekt. Noch ihm isch dr Horst-Koehler-Gedächtnispreis gnännt wore. Horst Köhler (Ryter), Dressurryter vu dr DDR
Güfersch isch e Gmiin im Oberland vum Sensebezirk im Kanton Fryburg. Güfersch het 1389 Ywohner (Stand vo 2008) ù isch eppa 6 km va de Stadt Fryburg awäg. Güfersch ligt ùf 767 m ü. M. a de Ärgera. Va de Gmiinflechi si 65,9 % landwirtschaftlichi Flechi, 19,7 % Waud, 11,9 % Sidligsflechi ù 2,5 % schüschtigi Flechi. Nachpuurgmiine va Güfersch si Tentlinge, Santifaschtùs, Plassäub, Plaffeien ù Rächthaute. De Name vam Ort isch z erschte Mau im Jahr 1150 ùs Chiuriles belììt, un chunt vum Romanische Wort Caprilia, wo „Gììssstau“ bedütet. 1301 isch de Name Guifrils belììt, un 1577 schliesslich Giffers. Sit 1630 isch Güfersch a igeti Pfarrei gsi, wo zum Burgpanner vo de Alte Landschaft vo de Stadt Fryburg kört het. Güfersch isch a traditionell katholischi Gmiin. Zäme mit Tentlinge isch es a igeti Pfarrei, d Pfarrchüucha isch z Güfersch. Di Reformiirte, wo sit de Mitti vom 19. Jahrhundert bsunders vo Bärn zuegwanderet si, si Mitglider vo de reformiirte Chüuchegmiin Wissestì/Rächthaute. Quela: Bundesamt für Statistik 2005 De Uusländeraatüu isch 2010 bi 5,1 % gläge. 83,3 % va de Yywoner si im Jaar 2000 römisch-katholisch gsii, 9,5 % evangelisch-reformiert. Güfersch isch früüer vo de Landwirtschaft prägt gsi. Allerdings tüe hüt di
Brigels isch e politischi Gmaind i da Region Surselva z Graubünda. Brigels isch zue 85 % romanischsproochig, wo au d Amtssprooch vo de Gmaind isch. Brigels lit i da Surselva un isch früener an Tail vum Krais Cadi gsi. D Gmaind bestoot uss de Ortstail Tavanasa, wo uf da rächta Sita vum Vorderrhy lit un wo de Bahnhof vo da Rhätischa Bahn isch, Danis, Dardin, em Hauptort Breil/Brigels, de Dörfer Andiast und Walteschburg un de Wyler Vali und Cathomen. Nochbarort sin Obersaxe im Süde, Ilanz/Glion im Oschte, Trun im Weschte un im Norde d Gmaind Glarus Süd. Brigels/Breil chunt vum keltische „brigilo“, was „chlyni Burg“ bedütet. De Ort het ursprüngli de Victoride, emene rätische Adelsgschlecht, ghört, un isch vo denne im Joor 765 em Chloschter Disentis vermacht worde. In däm Joor isch au d erscht urkundliche Erwäänig vo Brigels als Bregelo im Teschtament vom Bischof Tello. Bis zum Joor 1737 sin d Brigelser verpflichtet gsi, de Zehntel aa s Chloschter z zaale; s Chloschter isch defür für de Schutz vo de Bevölcherig un für d Verwaltig verantwortlich gsi. Nach eme joorelange politische Prozäss hend d Gmainde Andiast, Breil/Brigels und Waltensburg/Vuorz bi Volchsabstimmige s Projäkt agnoo, e gmeinsami Gmaind z bilde,
De Roger de Weck (* 17. Oktober 1953 z Fryburg im Üechtland) isch en Schwiizer Publizischt und ehemolige Journalischt und Fernsehmoderator. Er isch vo 2011 bis Endi September 2017 Generaldirektor vo de SRG SSR gsi. De Roger de Weck het z Sanggalle an de HSG Volkswirtschaft studiirt. Im Aaschluss an sis Studium isch er Wirtschaftredaktor bi de Tribune de Genève gsi, und dänn Korrespondent z Züri. Im 1977 het er zäme mit em Max Mabillard es Buech gschribe, wo uf Dütsch de Titel Der Fall Chiasso het. De französisch Originaltitel vo dem Buech, wo in de Schwiiz en Bestseller worde-n-isch, isch Scandale au Crédit Suisse. Zwei Johr schpöter, im 1979 het er zu de Wältwuche gwächslet. Ab em 1983i het de de Weck für e dütschi Wochezitig gschafft, für Die Zeit. Derte isch er politischer Redakteur gsi, Korrespondent z Paris und Reporter. Scho im 1989i het er bi de Zeit d Leitig vom Wirtschaftsressort übernoh. Im 1992i isch er retour uf Züri cho, wo-n-er Chefredaktor vom Tagi worde-n-isch. Im 1997i isch er wider uf Hamburg und isch Chefredaktor vo de Zeit worde. Vo 2001 bis 2010 het de de Weck für Zitige z Dütschland, z Frankriich und in de Schwiiz
Tentlinge isch e Gmeind im Sensebezirk im Kanton Fryburg. Tentlinge ghört zum Senseoberland un isch e Deil vo de Agglomeration Fryburg. Es lait diräkt aa de dütsch-französische Sproochgränz. Tentlinge lait 5 km südöschtlich vo de Stadt Fryburg un ghört zum Senseoberland, wo de Übergang zu de Voralpe isch. Tentlinge gränzt aa Sankt Ursche, Rächtalte, Güfersch, Sankt Silvester, un aa Le Mouret, Villarsel-sur-Marly un Pierrafortscha, wo scho französischsproochig sin. De Ort wird in de Joor 1201 un 1212 zum erschte Mool erwäänt, mit em romanische Name Tentenens. De dütsch Name isch zum erschte Mool im Joor 1363 belait, als Tintingen. De Name goot uff d alemannische Siidlig Tantilingun zrugg, wo „bi de Lüt vum Dandil“ bedütet un warschynts im 8. oder 9. Joorhundert gründet worde isch. Bis zum Joor 1831 isch de Ort en "Schrot" vo de Pfarrgmein Giffersch gsi, wo 1630 vo de Pfarrgmein Marly abdrännt worde gsi isch. Tentlinge het 1336 Ywohner (Stand 31. Dezember 2022). Devo sin 87 % dütschsproochig, 9,8 % französischsproochig un 1,1 % albanischsproochig (Stand 2000). De Dialäkt vo Tentlinge ghört zum Senslerdütsche. Wäge de Nöchi zu de Stadt Fryburg sin vili Ywohner Pendler. Quälle: Bundesamt für Statistik 2005 De Uusländeraateel isch 2010 bi 6,6
De Nanna isch de Moogott vo de Sumerer, wo mitem akkadische Moogott Sin verschmolzen isch. De Nanna ghört zu de alte mesopotamische Astralgotthaite, wo scho früe bizügt sind. Er isch e populäre Gott gsii und siin Name isch i vilne Personenäme vorchoo. Sis Hailigtum Ekischnugal isch i de Stadt Ur gstande. De Nanna gelt as de Soo vom Enlil , werum er au Chliine Juungstier vom Enlil gnennt were cha. De sumerisch Mythos Enlil und Ninlil verzellt, wie de Enlil d Ninlil bim Bade vergwaltigt het. Si isch druf abe schwanger wore und het denn de Nanna uf d Welt broocht. Di föfzg grosse Götter verbanet de Enlil weg sinere Tat i d Underwelt. Doch d Ninlil goot zunem und werd sini Frau. Hans Wilhelm Haussig: Gätter und Mythen im vorderen Orient. Stuggart: Ernst Klett Verlag (1965).
D Nanna isch i de nordische Mythologii d Frau vom Gott Baldr gsii. D Nanna isch i de Edda und bi de Skalde d Tochter vom Nepr und somit d Grosstochter vom Gott Odin. Si het de Baldr ghüroote und isch dör en d Muetter vom Götterrichter Forseti wore. Wo de Hödr und de Loki en tötet hend, isch es zunere pompöse Bierdigung choo. Wo de Thor de Schitterhuufe azunde het, wo de Baldr uf sim Schif uufbaart woren isch, isch s Herz vo de Nanna broche und si isch tot zämebroche und ufem Schiff nebet em Baldr bettet wore. Wo de Hermodr zu de Totegöttin Hel gritten isch, het er ai Nacht bim Baldr und bi de Nanna i de Totewelt verbroocht. Debii het si em e Chopftuech för d Frigg und e goldige Fingerring för d Fulla mitgee. De dänisch Historiker Saxo Gramaticus het d Gschicht vo de Nanna andersch verzellt. Deno isch d Nanna d Tochter vom König Gevarus gsii. De schwedisch König Høtherus und de Gott Balderus hend sich i si verliebt. Si aber het sich för de Høtherus entschide, well si as e Sterblichi Frau nöd het wöle miteme unsterbliche Gott zämesii. Drufabe isch es
En Astralgotthait isch e Fachuusdruck vo de Religiosforschig, wo Gotthaite bizaichnet, wo Himelskörper und astronomischi Eraignis verkörperet. Hüüffig bistoot kai dütlichi Trenig zwöschet de Gotthait und sim Himelskörper. D Vereerig vo Himelskörper werd Astralkult oder Sternvereerig gnennt. De cha aber au do drii bistoo, as aifach nume Sterne abetet oder as Züüge agrueffe wered. Sterne chönet au a de Mensche bsunderi Eraignis vouusäge oder si verstärched Hailmittel und understützed magischi Handlige. Us em mesopotamische Sternekult het sich spöter d Astrologii entwicklet. Religione wo vor alem Sune, Moo und Planete oder Sterne vereeret und wo die au e zentrale Platz i de Mythe iinemet, wered Astralreligione gnennt. E typische Vertreter devo isch di vorislamischi Religioo vom Jemen. Zu de Astralgotthaite zälet: Sunegotthaite, wie Sunna, Sol, Helios, Saule, Surya oder Amaterasu. D Sunegotthait isch je noch Kultuur männlich oder wiiblich. Moogotthaite, wie Mani, Luna, Selene, Meness, Candrama oder Nanna. Au d Moogotthait cha männlich oder wiiblich sii. Gotthaite vo de verschidnige Planete, aso em Merkur, de Venus, em Mars, Jupiter und Saturn. Allerdings geltet vili antiki Götter, wie der römisch Göttervatter Jupiter oder de Chriegsgott Mars nöd zu de Astralgotthaite, do d Verbindig mit de Planete erst sekundär entstanden isch. Degege chönet
Mit Kulturheros (zu agr. ἥρως, hērōs "Held") werd i de Religiosforschig e göttlichs Wese bizaichnet, wo a de Mensche wichtigi kulturelli Errungeschafte vermittlet het. De Kulturheros cha e menschliche Held mit göttliche Züüg, e Halbgott oder selber e Gotthait oder gottäänlichs Wese sii. Hüüffig het er a de Mensche de Acherbau, s Füür oder s Wösse vo de Metallverarbaitig vermittlet, mengisch gege de Wile vo de Götter. Drum chan er au as e Gegner vo de Götter gelte und d Role vomene Trickster öbernee. De Kulturheros isch mengisch au de Stammvatter vonere Dynastii.
D Alcis sind e göttlichs Brüederpaar vo de Nahanarvale, emene germanische Stamm vereert woren isch. D Vereerig vo de Alcis werd nume vom römische Historiker Tacitus gnennt: »Bi de Nahanarvale werd e Hain mit emene alte Kult zaiget. Vorstoo tuet dem e Priester i Frauetracht, aber d Götter sölet noch de Römische Uuslegig em Castor und Pullux entpsreche: so isch s Wese vo de Gotthait, ere Name aber Alcis. Kai Götterbilder, kai Aazaiche vomene fremdländische Kult; doch wered si as Brüedere, as Jüngling vereert.« « Tacitus: Germania 43,3
Dr Glen Velez (* 1949) isch e US-amerikanische Jazz-Perkussionischt un Komponischt mit eme wältwyte Ruef as Meischter uf dr Rammedrummle. Dr Velez isch e Suhn vu mexikanische Yywanderer un isch z Texas ufgwagse. Scho as Chind het er sich fir Perkussionsinschtrumänt inträssiert, vor allem wel syy Unkel Schlagzyyger gsi isch. Anne 1967 isch er uf New York gange, wun ere an dr Manhattan School of Music klassischi Perkussion bim Fred Hinger studiert het. Zwei Johr speter, 1969, isch er uf Dallas returchuu un het in syyre Militerzyt Schlagzyyg in ere Band vu dr US Army gspiilt. 1973 isch er wider uf New York un het derno fufzeh Johr lang im Ensemble vum Steve Reich gspiil. 1983 isch er Mitglid vum Paul Winter Consort wore, wun ere bis 1998 din gspilt het. Derzue het dr Velez aagfange as Solischt ufzdrätte. Anne 1984 isch syy erscht Album Handance erschine, wun ere verschideni Perkussionsinschtrumänt spiilt un derzue Obertongsang singt. Handance isch au dr Name vu syyre Lehrmethod fir Perkussionsinschtrumänt, wu im Video The Glen Velez Handance Method zeigt wird. Anne 1989 het dr John Cage fir ihn d Composed Improvisation for One-sided Drum with or without Jangles komponiert. 1996 het dr Velez am
Dornenreich (uf alemannisch: Dornäriich) isch ä österiichischi Black Metal-Band, wo 1994 vom Thomas „Valñes“ Stock gründet worde isch. Ihri Musig hett sich mehrmals emene Stilwandel unterzoge, vo härtem Black Metal mit melodische Keyboardmelodiä, zu melancholischer, teils ruhiger teils ufwüehlender Instrumentalmusig, bis zu folkige Liedär mit Gitarrä und Giige. Trotzdem dued mer si grob em Black Metal, Dark Metal, oder gar em Avantgarde Metal zueordne. Ursprünglich im Jahr 1994 vom Thomas „Valñes“ Stock gründet, hett Dornenreich ersch 1997 s erschte Album mit em Titel "Nicht um zu sterben" ussebracht, eis Jahr nachdem de Jochen „Evíga“ Stock dezuecho isch. Vorher hennds no ä Demokassete mit em Name "Mein Flügelschlag" ussebracht. Die frühe Dornenreich Albe, drunter au "Bitter ist's dem Tod zu dienen" und "Her von welken Nächten", sind zimli keyboardlastig gsih, wil de Thomas i dere Ziit s Keyboard gspiilt hett. Nach em "Hexenwind" Album hett de Thomas im Jahr 2006 bekanntgäh, dass er sich vo Dornenreich trennt um sich siim Soloprojekt "Eyas" zwidme. Im gliiche Jahr stönnd Dornenreich widr sitt langem uf de Bühni, mit em Thomas "Inve" Riesner als feschts Mitglid a de Giige. Vo det ah hätts au en zimliche Stilwächsel gäh, wo zimli prägend gsih isch für di